b'\n_START_ARTICLE_\nDobrave\n_START_PARAGRAPH_\nDobrave so del Ljubljanske kotline, ki ni uravnan tako kot preostali deli kotline. Obsega svet na obeh bregovih Save, Lipnice in Tr\xc5\xbei\xc5\xa1ke Bistrice med Radovljico, Tr\xc5\xbei\xc4\x8dem in Kranjem._NEWLINE_Ime so dobile po gozdovih (dob je vrsta hrasta), ki pokrivajo 60% povr\xc5\xa1ja, kar je najve\xc4\x8d gozdnih povr\xc5\xa1in v Ljubljanski kotlini. Dobrave ve\xc4\x8dinoma pokrivajo gri\xc4\x8devja in konglomeratne terase, na katerih so kisle prsti. Na konglomeratih se nahajajo kra\xc5\xa1ke oblike (neenakomerno globoka prst, vrta\xc4\x8de, jame).'